I slutten av mai i år at en polititjenestemann i Helgeland politidistrikt ble tatt for mulig promillekjøring i Sandnessjøen.

Politimannen ble sett kjørende på kvelden 20. mai, antatt beruset, av vitner som meldte fra til politiet.

Vedkommende var ikke i tjeneste, da kjøringen fant sted.

Pågrepet i hjemmet

Polititjenestemannen ble kort tid senere pågrepet av sine kolleger hjemme hos seg selv, før han ble transportert til legevakten for en utvidet blodprøve.

– Vi ser alvorlig på saken. Det er belastning for alle berørte parter, ikke minst den aktuelle tjenestemannen. Vi forsøker å ivareta de menneskelige sidene i saken, som enhver arbeidsgiver gjør for sine ansatte, sa politimester Håvard Fjærli i en pressemelding den gangen.

Politimannen ble tatt ut av tjeneste med øyeblikkelig virkning, og fratatt førerkortet.

Ingen bevis

Statsadvokaten i Nordland oppnevnte Salten politidistrikt til å foreta etterforskningen.

– Vi ser alvorlig på hendelsen. Det er belastning for alle berørte parter, ikke minst den aktuelle tjenestemannen. Vi forsøker å ivareta de menneskelige sidene i saken, som enhver arbeidsgiver gjør for sine ansatte, sa politimester Håvard Fjærli den gang.

Nå har politiet i salten avsluttet etterforskningen og konkludert:

– Vi har i dag besluttet å henlegge saken på bevisets stilling. Det betyr at vi mener vi ikke kan bevise at vedkommende hadde promille da han kjørte, sier politiadvokat i Salten politidistrikt, Margrethe Torseter, til Rana Blad.

Nekter for fyllekjøring

Til Nordlys forklarer Torseter at mannen har blitt pågrepet så lenge etter kjøringen, at det er vanskelig å slå fast hvorvidt mannen har kjørt i fylla, eller om han har inntatt alkohol etter at han hadde parkert bilen.

- Det har gått minst tre timer fra han parkerte bilen til han ble pågrepet, sier Torseter til Nordlys.

Hun understreker at politiet handlet med en gang de fikk inn meldingen.

- Politiet rykket ut med en gang meldingen kom inn fra publikum. Men hvorfor det tok så lang tid før meldingen kom inn, vet vi ikke.

Dermed var umulig for etterforskerne å slå fast om mannen hadde drukket før eller etter kjøringen.

- Blodprøven som ble tatt viste at han hadde promille på det tidspunktet prøven ble tatt, og det forklarte vedkommende at den også kom til å gjøre. Men han er klar på at han ikke hadde drukket før kjøreturen, sier Torseter.

Politiet ønsker ikke å gå ut med hvor i Helgeland politidistrikt mannen jobber, men at arbeidsgiveren er orientert.